Diari Oficial de la Generalitat Valenciana


Sumari del DOGV 8141, del 04-10-2017 (2017/8340)

RESOLUCIÓ de 8 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 67/17-AIA Fontanars dels Alforins.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8340


Data del document
:   08-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 8 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 67/17-AIA Fontanars dels Alforins. [2017/8340]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 67/17-AIA Fontanars dels Alforins.  
  
«Informe d'impacte ambiental  
  
Expedient: 67/2696-VVY  
Títol: Línia aèria/subterrània trifàsica a 20 kV simple circuit des del pas aeri/subterrani a realitzar fins al CT d'abonat en projecte, desmuntant el tram aeri entre el pas aeri/subterrani a realitzar i l'antic centre sobre pal intempèrie, en el terme municipal de Fontanars dels Alforins.  
  
Promotor projecte: Castellmar Ibérica, SL.  
Òrgan substantiu: Servei Territorial d'Indústria i Energia (ATLINE/2016/1137/46).  
Localització: partida Casa Ferriols, terme municipal de Fontanars dels Alforins (València).  
  
Descripció del projecte  
L'actuació consisteix en la modificació d'una línia existent, de tensió 20 kV, que discorre en aeri, a fi de substituir un tram d'aproximadament 130 m per un altre de nou en subterrani (146m). Per a això, s'instal·larà junt amb el suport núm. 3 de la derivació existent, un nou suport de transició aeri/ subterrani que substituirà l'anterior. Des d'aquest suport, es tendirà un nou tram de línia elèctrica de simple circuit, 20 kV en subterrani, fins a un nou centre de transformació (CT) d'abonat que se situarà en la parcel·la 20 del polígon 1 del terme municipal de Fontanars dels Alforins. Posteriorment, es desmuntarà el tram de línia aèria existent des de l'esmentat suport núm. 3 fins al suport núm. 4 que alberga un CT d'intempèrie sobre pal. Ambdós suports es desmuntaran.  
  
  
Tramitació administrativa  
Amb data 22 d'abril de 2015, es va rebre consulta sobre la necessitat de sotmetre a avaluació d'impacte ambiental simplificada, un projecte consistent en la transformació en subterrània d'un tram de línia elèctrica, a Fontanars dels Alforins (València). Es va tramitar consulta davall la referència d'expedient 46/7615-FAQ.  
Atenent que el projecte es desenvolupa en l'àmbit de la Xarxa Natura 2000, es va sol·licitar en data 13 de maig de 2015 informe a l'òrgan gestor de l'esmentada Xarxa Natura 2000. Amb data 15 de juny de 2015, es va rebre resolució de valoració preliminar de repercussions sobre la Xarxa Natura 2000, emesa en data 9 de juny de 2015 per la directora general del Medi Natural.  
Atenent que la consulta havia sigut presentada pel promotor directament davant d'aquest òrgan ambiental i no a través de l'òrgan substantiu; i a la necessitat d'incorporar mesures preventives específiques per a la no-afecció a la integritat de la Xarxa Natura 2000, es va informar en data 23 de juny de 2015 de la necessitat de sotmetre el projecte a avaluació d'impacte ambiental simplificada, en aplicació del que estableix l'article 7.2.b de la Llei 21/2013, de 9 de desembre.  
Presentat el projecte per a la seua autorització davant de l'òrgan substantiu, amb data 24 de maig de 2017 s'ha rebut l'expedient per a avaluació d'impacte ambiental simplificada, remés per la Secció d'Indústria i Energia amb referència (ATLINE/2016/1137/46), que inclou:  
  
- Projecte de línia aèria/subterrània trifàsica a 20 kV simple circuit.  
- Document ambiental per a l'avaluació d'impacte ambiental simplificada.  
- Informe municipal, d'1 de febrer de 2017, assenyalant que atés que el projecte se situa en l'àmbit de la Xarxa Natura 2000, la llicència d'obres queda pendent de l'avaluació d'impacte ambiental simplificada.  
  
- Còpia de l'escriptura de compravenda dels terrenys.  
Vist l'àmbit en què es desenvolupa el projecte i les seues característiques, aquest òrgan disposa d'elements de juí suficients per a continuar amb el procediment d'avaluació d'impacte ambiental simplificada.  
  
  
Consideracions ambientals  
El projecte es desenvolupa en la partida Casa Ferriols del terme municipal de Fontanars dels Alforins. Es tracta d'un àmbit bàsicament agrícola de secà encara que alberga alguns enclavaments forestals. L'aspecte més rellevant de la zona és la seua inclusió en la Xarxa Natura 2000 com a espai LIC i ZEPA, ambdós denominats Els Alforins.  
L'actuació, que té una longitud màxima de 130 m, es desenvolupa al llarg d'un camí existent. En aquest sentit, encara que discorre junt amb vegetació forestal, no es preveu afecció en projectar-se la nova línia en subterrani i eliminar-se el corresponent tram aeri. L'esmentat tram aeri a desmuntar disposa d'accessibilitat total des del camí, per la qual cosa les tasques de desmuntatge tampoc comporten afeccions rellevants.  
  
D'acord amb la resolució de valoració preliminar de repercussions sobre la Xarxa Natura 2000, emesa per la directora general del Medi Natural en data 9 de juny de 2015:  
Apareix en la zona objecte d'informe l'espècie soliguer xicotet (Falco naumanni), vulnerable i inclosa en el Catàleg valencià d'espècies amenaçades.  
Les microreserves de fauna, plans de recuperació i hàbitats protegits no es veuran afectats per l'actuació.  
El projecte es localitza dins d'una àrea d'interés per a la conservació de la naturalesa, inclosa en la Xarxa Natura 2000. No obstant això, després de revisar la documentació aportada pel promotor del projecte, aquest Servei de Vida Silvestre considera que la realització del projecte no causarà afeccions negatives als espais naturals protegits ni a les seues espècies associades, pel fet que les obres que s'han de realitzar estan molt localitzades i es pretén una millora quant a la seguretat mediambiental, ja que substitueix part de la instal·lació aèria per subterrània i per tant disminueix la possibilitat d'electrocució i col·lisió d'aus en aqueix tram.  
A més, en el suport de conversió aeri-subterrani es prendran les mesures necessàries per a la protecció de l'avifauna enfront de possibles electrocucions, forrant els ponts entre les fases dels conductors i les parts metàl·liques posades a terra.  
Quant a la possible afecció directa a les espècies protegides, el soliguer xicotet té una de les seues àrees de cria molt pròxima a l'actuació, per això s'estableix com a mesura preventiva una limitació temporal per a les obres des del 15 de març fins al 15 de juliol, donant cobertura al principal període reproductiu de l'avifauna en general i en concret d'aquesta espècie.  
Considera que el projecte no tindrà efectes apreciables sobre la Xarxa Natura 2000, sempre que es complisca la limitació temporal mencionada.  
En conseqüència (?) el projecte no ha de sotmetre's a avaluació detallada dels seus efectes sobre la Xarxa Natura 2000.  
D'acord amb el que s'ha exposat i en relació amb els criteris de l'annex III de la Llei 21/2013, de 9 de desembre, es pot concloure:  
- Característiques del projecte. Té per objecte la reforma d'una línia existent i en funcionament, eliminant un tram aeri i substituint-lo per un altre subterrani. La reforma afecta una longitud xicoteta i no requereix obres d'entitat. No s'estima rellevant la utilització de recursos naturals o la generació de residus. S'adopten les mesures preventives necessàries per a evitar la contaminació i riscos associats a l'execució del projecte.  
  
- Ubicació del projecte. La línia discorrerà per àmbits ja alterats (camí). A pesar de desenvolupar-se en l'àmbit de la Xarxa Natura 2000, després de l'anàlisi del projecte, es conclou per l'òrgan gestor que no es preveu afecció sobre la integritat d'aquesta.  
- Característiques del potencial impacte. Les afeccions previstes estan limitades a la franja necessària per a les obres i no hi ha elements naturals sensibles en l'entorn, per la qual cosa els impactes seran poc rellevants i de curta duració, així com reversibles. No es preveuen impactes en la fase de funcionament, en particular, afecció paisatgística.  
  
  
Consideracions jurídiques  
D'acord amb l'article 7.2.b de la Llei 21/2013, de 9 de desembre, els projectes que puguen afectar de forma apreciable, directament o indirectament, espais protegits Xarxa Natura 2000, seran objecte d'avaluació d'impacte ambiental simplificada. En el projecte s'ha observat el tràmit previst en la secció 2a, capítol II del títol 2 de l'esmentada llei.  
  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol i pel Decret 73/2017, de 2 de juny, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, es redacta el següent:  
  
Informe d'impacte ambiental  
  
Primer  
Estimar que el projecte de línia aèria/subterrània trifàsica a 20 kV simple circuit des del pas aeri/subterrani a realitzar fins al CT d'abonat en projecte, desmuntant el tram aeri entre el pas aeri/subterrani a realitzar i l'antic centre sobre pal intempèrie, en el terme municipal de Fontanars dels Alforins (València), promogut per Castellmar Ibérica, SL, no té efectes significatius sobre el medi ambient, en els termes previstos en aquest informe, sempre que s'ajuste a les previsions del projecte i del document ambiental i sense perjuí de la prèvia obtenció de les autoritzacions sectorials que se li apliquen. En tot cas, les obres es realitzen fora del període temporal definit entre el 15 de març i el 15 de juliol (període de nidificació del soliguer xicotet).  
  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí dels que, si és el cas, pertoquen en via administrativa o judicial davant de l'acte, si és el cas, d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre.  
  
Quart  
L'informe d'impacte ambiental, perdrà la seua vigència i cessarà en la producció dels efectes que li són propis, si una vegada publicat en el Diari Oficial de la Generalitat Valenciana, no s'ha procedit a l'autorització del projecte en el termini màxim de quatre anys, d'acord amb el que disposa l'article 47.4 de la Llei 21 2013/, de 9 de desembre.  
  
  
València, 24 de juliol de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 8 de setembre de 2017.- El director general de Medi Natural i d'Avaluació Ambiental: Antoni Marzo i Pastor.